सीएम मान ने किया शुभारंभ; बैठक के अच्छे सुझावों को शिक्षा की नीति में जोड़ेगा पंजाब
G-20 Summit Amritsar | Khalsa College 20 Countries Punjab Culture AAP CM Bhagwant Mann पंजाब के अमृतसर में होने वाले G20 सम्मेलन की बैठक की आज शुरुआत होने जा रही है। खालसा कॉलेज में इसकी तैयारियां पुरी हो चुकी हैं।
पंजाब के अमृतसर में होने वाले G20 सम्मेलन की बैठक की आज शुरुआत हो गई। खालसा कॉलेज में पंजाब के मुख्यमंत्री भगवंत मान पहुंचे और कार्यक्रम का आगाज किया। 15 से 17 मार्च तक यहां शिक्षा क्षेत्र में हुई नई खोजों पर विचार किया जाएगा। वहीं करोना कॉल में पूरे विश्व को शिक्षा के क्षेत्र में हो चुके नुकसान पर भी चर्चा की जानी है।
खालसा कॉलेज पहुंचे सीएम भगवंत मान ने पहले सम्मेलन के दौरान आयोजित की गई प्रदर्शनी का शुभारंभ किया। मुख्यमंत्री भगवंत मान ने कहा कि पंजाब शिक्षा की नीति में सुधार ला रहा है। आम आदमी पार्टी की सरकार द्वारा बजट में शिक्षा को जगह दी गई, उसके बाद अन्य राज्य भी शिक्षा की तरफ ध्यान देना शुरू हो गए हैं। सीएम माने ने कहा कि इस बैठक के अच्छे सुझावों को पंजाब अपनी शिक्षा नीति में जोड़ेगा।
जीएनडीयू के दो प्रोफेसर सस्पेंड 
वहीं दूसरी तरफ सीएम भगवंत मान ने जानकारी दी कि पंजाब टीचर एलिजिबिलिटी टेस्ट को आयोजित करने वाले गुरु नानक देव यूनिवर्सिटी में कंप्यूटर साइंस विभाग के डॉ. हरदीप सिंह और डिपार्टमेंट ऑफ इलेक्ट्रॉनिक्स टेक्नोलॉजी के डॉ. रविंदर सिंह को गिरफ्तार कर लिया गया है।
4 प्राथमिकता वाले क्षेत्रों पर केंद्रित ध्यान
बता दें कि भारत की G20 अध्यक्षता के दौरान, एजुकेशन वर्किंग ग्रुप चार प्राथमिकता वाले क्षेत्रों पर ध्यान केंद्रित कर रहा है। जिसमें मूलभूत साक्षरता और संख्यात्मकता, तकनीकी शिक्षा, काम का भविष्य, और अनुसंधान और नवाचार सहयोग के मुद्दे शामिल हैं।
साल 1999 में G-20 की स्थापना
G20 की स्थापना 1999 में एशियाई वित्तीय संकट के बाद वित्त मंत्रियों और केंद्रीय बैंक के गवर्नरों के लिए वैश्विक आर्थिक और वित्तीय मुद्दों पर चर्चा करने के लिए एक मंच के रूप में की गई थी। 2007 के वैश्विक आर्थिक और वित्तीय संकट के मद्देनजर G20 को राष्ट्राध्यक्षों/शासनाध्यक्षों के स्तर तक उन्नत किया गया था, और 2009 में इसे "अंतर्राष्ट्रीय आर्थिक सहयोग के लिए प्रमुख मंच" के रूप में नामित किया गया था।
G-20 में अमेरिका सहित 19 देश शामिल
G20 में भारत, अर्जेंटीना, ऑस्ट्रेलिया, ब्राजील, कनाडा, चीन, फ्रांस, जर्मनी, इंडोनेशिया, इटली, जापान, कोरिया गणराज्य, मैक्सिको, रूस, सऊदी अरब, दक्षिण अफ्रीका, तुर्की, यूनाइटेड किंगडम और संयुक्त राज्य अमेरिका सहित 19 देश शामिल हैं। G20 शिखर सम्मेलन प्रतिवर्ष एक क्रमिक अध्यक्षता में आयोजित किया जाता है।
शुरुआत में G20 व्यापक आर्थिक मुद्दों पर केंद्रित था, लेकिन बाद में इसके एजेंडे में विस्तार करते हुए इसमें अन्य बातों के साथ व्यापार, जलवायु परिवर्तन, सतत विकास, स्वास्थ्य, कृषि, ऊर्जा, पर्यावरण, जलवायु परिवर्तन और भ्रष्टाचार-विरोध शामिल किया गया।